Diari Oficial de la Generalitat Valenciana


Sumari del DOGV 7072, del 22-07-2013 (2013/7701)

DECRET 101/2013, de 19 de juliol, del Consell, pel qual s'autoritza la implantació d'ensenyaments universitaris oficials de màster en la Universidad Católica de Valencia San Vicente Mártir.
---------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7072

Data del DOGV
:   22-07-2013

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2013/7701


Data del document
:   19-06-2013

Organisme emissor
:   Conselleria d'Educació, Cultura i Esport

Tipus de document
:   Decret

Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * centre d'ensenyament

DECRET 101/2013, de 19 de juliol, del Consell, pel qual s'autoritza la implantació d'ensenyaments universitaris oficials de màster en la Universidad Católica de Valencia San Vicente Mártir. [2013/7701]  
La Universidad Católica de Valencia San Vicente Mártir ha sol·licitat autorització per a impartir els ensenyaments universitaris oficials conduents als títols de Màster Universitari en Estètica Dental, Màster Universitari en Endodòncia i Odontologia Restauradora, Màster Universitari en Desenrotllament i Monitorització d'Assajos Clínics Nacionals i Internacionals, Màster Universitari en Infermeria d'Urgències i Emergències, Màster Universitari en Cures d'Infermeria Intensiva, Màster Universitari en Ciències Aplicades a la Prevenció i Readaptació Funcional de Lesions Esportives, Màster Universitari en Direcció i Gestió de Centres Educatius, Màster Universitari en Direcció Internacional d'Organitzacions Esportives, Màster Universitari en Educació Inclusiva i Màster Universitari en Direcció d'Operacions.  
  
La Llei Orgànica 6/2001, de 21 de desembre, d'Universitats, en l'article 37, estructura els ensenyaments universitaris oficials en tres cicles (grau, màster i doctorat), i en l'article 35 disposa que, per a impartir estos ensenyaments oficials i expedir els corresponents títols, amb validesa en tot el territori nacional, les universitats han de posseir l'autorització pertinent de la comunitat autònoma, segons el que disposa la seua legislació, i obtindre la verificació del Consell d'Universitats que l'oportú pla d'estudis s'ajusta a les directrius i condicions establides pel Govern. En idèntic sentit es pronuncia l'article 24.1 del Reial Decret 1393/2007, de 29 d'octubre, pel qual s'establix l'ordenació dels ensenyaments universitaris oficials.  
  
El Consell Valencià d'Universitats i de Formació Superior va ser informat de la proposta d'implantació dels ensenyaments en la sessió de 18 de juny de 2012.  
Mitjançant resolucions del Consell d'Universitats s'han verificat els plans d'estudis dels ensenyaments sol·licitats.  
L'Agència Valenciana d'Avaluació i Prospectiva ha emés els informes favorables.   
Per tot això, vistos els articles 12.2 i 35.2 de la Llei Orgànica 6/2001, de 21 de desembre, d'Universitats, modificada per la Llei Orgànica 4/2007, de 12 d'abril; l'article 3.3 del Reial Decret 1393/2007, de 29 d'octubre, pel qual s'establix l'ordenació dels ensenyaments universitaris oficials; i l'article 37 de la Llei 4/2007, de 9 de febrer, de la Generalitat, de Coordinació del Sistema Universitari Valencià, a proposta de la consellera d'Educació, Cultura i Esport i amb la deliberació prèvia del Consell, en la reunió del dia 19 de juliol de 2013,  
  
  
DECRETE  
  
Article 1. Autorització d'ensenyaments  
S'autoritza la Universidad Católica de Valencia San Vicente Mártir per a la implantació, en el curs 2012-2013, dels ensenyaments universitaris oficials de màster que s'especifiquen en l'annex d'este decret.  
  
  
Article 2. Inscripció en el registre i efectes  
D'esta autorització s'informarà el Ministeri d'Educació, Cultura i Esport a l'efecte que este eleve al Govern la proposta per a l'establiment del caràcter oficial dels títols i la inscripció en el Registre d'Universitats, Centres i Títols (RUCT), d'acord amb el que disposa l'article 26 del Reial Decret 1393/2007, de 29 d'octubre, pel qual s'establix l'ordenació dels ensenyaments universitaris oficials.  
  
  
Article 3. Renovació de la verificació i acreditació dels títols  
Abans del transcurs de quatre anys, a comptar de la data de la verificació inicial o des de l'última acreditació, els títols universitaris oficials de màster hauran d'haver renovat la seua acreditació en els termes establits en l'article 24.2 i 27.bis del Reial Decret 1393/2007, de 29 d'octubre, pel qual s'establix l'ordenació dels ensenyaments universitaris oficials, en la redacció que en fa el Reial Decret 861/2010, de 2 de juliol, de modificació de l'anterior.  
  
Article 4. Expedició dels títols  
Els títols universitaris seran expedits, en nom del rei, pel rector de la universitat, d'acord amb el que establix la normativa vigent.  
  
  
DISPOSICIONS ADDICIONALS  
  
Primera. Limitació al gasto  
La implementació i posterior desplegament d'este decret no podrà tindre cap incidència en la dotació de tots i cada un dels capítols de gasto assignada a la Conselleria d'Educació, Cultura i Esport, i, en tot cas, haurà de ser atés amb els mitjans personals i materials de la Universidad Católica de Valencia San Vicente Mártir.   
  
Segona. Facultats d'aplicació i execució  
Es faculta la consellera d'Educació, Cultura i Esport per a l'aplicació i execució d'este decret.  
  
DISPOSICIÓ FINAL  
  
Única. Eficàcia  
El present decret tindrà efectes a partir de l'endemà de la publicació en el Diari Oficial de la Comunitat Valenciana.  
  
Valencia, 19 de juliol de 2013  
  
El president de la Generalitat,  
ALBERTO FABRA PART  
  
La consellera d'Educació, Cultura i Esport,  
MARÍA JOSÉ CATALÁ VERDET  
  
  
  
ANNEX  
Màsters de la Universitat Catòlica de València Sant Vicent Màrtir  
Curs 2012-2013  
  
1. Màster Universitari en Estètica Dental.  
2. Màster Universitari en Endodòncia i Odontologia Restauradora.  
3. Màster Universitari en Desenrotllament i Monitorització d'Assajos Clínics Nacionals i Internacionals.  
4. Màster Universitari en Infermeria d'Urgències i Emergències.  
5. Màster Universitari en Cures d'Infermeria Intensiva.  
6. Màster Universitari en Ciències Aplicades a la Prevenció i Readaptació Funcional de Lesions Esportives.  
7. Màster Universitari en Direcció i Gestió de Centres Educatius.  
  
8. Màster Universitari en Direcció Internacional d'Organitzacions Esportives.  
9. Màster Universitari en Educació Inclusiva.  
10. Màster Universitari en Direcció d'Operacions.